Ești gata să plantezi răsaduri de ardei în grădina ta? Aceste legume se pun în pământ în prima parte a lunii martie. Îngrijite corespunzător, adică ținând cont de condițiile de mediu de care au nevoie, vor produce rod bogat. Este important să fie sădite și în proximitatea plantelor potrivite.
Ardeii, ca și alte legume, sunt predispuși la a se îmbolnăvi din cauza insectelor și afecțiunilor ce apar în grădină. Coriandrul, gălbenelele și ceapa sunt plante perfecte pentru a fi cultivate în proximitatea acestei legume, fiindcă vor ajuta la combaterea problemelor menționate anterior.
Care sunt însă, cele mai proaste plante însoțitoare pentru ardei? Acestea sunt cele pe care trebuie să eviți să le plantezi în proximitatea acestei legume. Plantele însoțitoare se pot referi atât la fructe, cât și la legume, ierburi aromatice, chiar flori de grădină, care se pun în pământ lângă o cultură.
Caisele nu ar trebui niciodată puse în pământ lângă cultura de ardei. O boală fungică ce la început poate să pară banală se poate răspândi cu ușurință de la pomul fructifer la legumă și invers. Astfel, producția de fructe, precum și de legume are de suferit, spun cei mai experimentați grădinari.
Legumele din categoria varză-broccoli, kate, conopidă trebuie ținute departe de ardei. Ele necesită, în raport cu ardeiul, niveluri diferite de aciditate a solului. Din nevoia de a sustrage cele necesare din pământ pentru a crește sănătos, pot afecta cultura de ardei.
Fasolea este, de asemenea, o legumă care are nevoie de o cantitate mare de azot pentru a se dezvolta corespunzător. O va "fura" din sol, dacă este plantată lângă ardei. Această legumă va împiedica buna creștere a celei de alături. În plus, dacă se dezvolta mult, fasaolea va împiedica lumina să ajungă la ardei.
Feniculul, o plantă aromatică mai rar pusă în grădină, dar care merită totuși menționată, este lacomă după nutrienți. Din acest motiv, nu este recomandat să o plantezi lângă cultura de ardei. Va împiedica aceste legume să se dezvolte corespunzător, pentru a da rod bogat.
Pe de altă parte, ardeii pot fi plantați în apropierea roșiilor și vinetelor, aceste legume făcând parte din aceeași categorie de plante. Totuși, cei mai experimentați grădinari recomandă schimbarea culturilor, mai exact a spațiului de cultivare în grădină în fiecare sezon.
Ce înseamnă, de fapt, schimbarea spațiului de cultivare a legumelor din grădină? Nu planta ardei, roșii sau vinete în același loc din curte mai des decât o dată la trei ani. Este bine să schimbi spațiul de cultivare, pentru a evita dezvoltarea și apariția bolilor care să afecteze recoltele.